Verhneuralsk

Verhneuralsk () on kaupunki Tšeljabinskin alueella Venäjällä. Se sijaitsee Ural-joen yläjuoksulla 460 kilometriä Tšeljabinskista lounaaseen. Kaupunki on Verhneuralskin piirin keskus. Asukkaita on 10 300 henkeä (vuonna 2009).

Paikkakunta on saanut alkunsa vuonna 1734 perustetusta Verhnejaitskin rajalinnoituksesta. Vuonna 1781 siitä tuli Verhneuralskin kaupunki. Nykyisin se on maatalousalueen keskus, jossa on elintarvike- ja puunjalostusteollisuutta. Nähtävyyksiä ovat 1700–1800-lukujen kauppiastalot ja vuonna 1870 rakennettu katedraali.

Lähteet

Aiheesta muualla
 Verhneuralskin piirin sivusto  

Luokka:Tšeljabinskin alueen kaupungit